Коми Республикаса Юралысь Вячеслав Гайзер да Карелия Республикаса Юралысь Сергей Катанандов кырымалiсны Ёртасьöм йылысь артмöдчöм дорö торъя сёрнигижöд.

«Öнiя Артмöдчöмыс сетас выль вынъяс быд боксянь сöвмöдны миянлысь йитöдъяс. Öтлаын миянлы лоö кокньыдджык бурмöдны социальнöй да экономическöй серпас, бырöдны экология мытшöдъяс, бырöдны наукаын да йöзöс велöдöмын, том войтырлöн олöмын, бизнес социальнöя кывкутöмын мытшöдъяс. Мöд во корам Тiянöс пасйыны Коми Республикалы 90 во тырöмлы сиöм гаж», - висьталiс Вячеслав Гайзер.

Вячеслав Гайзерлöн веськöдлöм улын Коми делегация мунiс Карелияö республика котыртöмсянь 90 во тырöмлы сиöм гаж вылö. Кыпыд мероприятиеяскöд йитöдын Карелия Республикаса Веськöдлан котыр да Коми Республикаса Веськöдлан котыр кырымалiсны Торгово-экономическöй, научно-техническöй да культурнöй ёртасьöм йылысь 2004 вося артмöдчöм дорö торъя сёрнигижöд, мый стöчмöдö сылысь положениеяссö.

Сёрнигижöдын, торйöн нин, пасйöма, мый кыкнанладорсяньыс бура донъялöны Карелия Республика да Коми Республика костын öнiя йитöдъяссö да эскöдöны, мый öта-мöдыслы колö зумыдмöдны да дыр кад кежлö сöвмöдны ёртасьöм. Сёрнигижöдыс вынсялö сiйöс кырымалан лунсянь да вына 2012 вося öшым тöлысь 31 лунöдз.

Локтан кадколаст вылö Артмöдчöм збыльмöдан мероприятиеяслöн планö, мый вынсьöдöма Сёрнигижöдöн, индöма, кутшöм стöч удж колö нуöдны Карелиялöн да Комилöн государственнöй власьт органъяслы регионъяс ёртасьöмын.

«Öнiя Артмöдчöмыс сетас выль вынъяс быд боксянь сöвмöдны миянлысь йитöдъяс. Öтлаын миянлы лоö кокньыдджык бурмöдны социальнöй да экономическöй серпас, бырöдны экология мытшöдъяс, бырöдны наукаын да йöзöс велöдöмын, том войтырлöн олöмын, бизнес социальнöя кывкутöмын мытшöдъяс. Мöд во корам Тiянöс пасйыны Коми Республикалы 90 во тырöмлы сиöм гаж» - висьталiс Вячеслав Гайзер.